Må jeg spørge dig, hvad din holdning er til probiotikatilskud?
Jeg har ikke nogen særlig interesse for probiotiske kosttilskud, altså kapsler med mælkesyrebakterier. Jeg er fuldt overbevist om, at det er en betydelig investering i ens helbred at spise mad, der optimerer mikrobiomet. Det er de utallige bakterier, virus, protister og svampe, som bebor vores tarmsystem og spiller en væsentlig rolle for vores helbred. Disse mikroorganismer ernærer sig primært af kostfibre og polyfenoler, som er sunde plantestoffer, så derfor anbefaler jeg, at man indtager kostfibreholdig mad, især bælgfrugter og kål. Jeg er meget glad for probiotiske mejeriprodukter og fermenterede fødevarer såsom sauerkraut, kimchi, tempeh og yoghurt. Bær i alle farver er alle­tiders, da de mange polyfenoler. At tilføre nogle enkelte bakteriestammer i en kapsel gør næppe den store forskel, når det gælder om at rette op på skævheder i mikrobiomet. Som supplement kan de sikkert gå an, eksempelvis til behandling af rejsediarré, men som eneste tiltag tror jeg de er ligegyldige, hvis man ikke også omlægger sine spisevaner i en sund retning.